Keskustelu:Idel-Ural

message: Nimim. Kyzylin aloittama ja Xäkimin huomattavasti laajentama artikkeli, joka pienellä korjailulla olisi hyvinkin lupaavan artikkelin tasoa. Merkitsin artikkeliin muutaman lähdepyynnön, niiden viitteistäminen lienee Xäkimille helppo nakki. Pari epäselvää kohtaa kaipaisi täsmentämistä. Mitä tarkoittaa aluekysymyksen mahdottomuus? Onko kyse siis siitä, että kaikki Venäjän turkkilaiset kansat kattava valtio koostuisi useista eksklaaveista, eikä kokouksessa siksi päästy yksimielisyyteen siitä, millaiset olisivat uuden valtion maantieteelliset rajat? Suomeen tulleiden tataarien luettelossa on kaksi lähdeviitettä, joista ensimmäinen (3) ennen pilkkua. Tarkoittaako tämä, että kolmoslähteestä selviää vain Alimcan Idrisin oleilu Suomessa? Wikipediassa (ja toisinaan tieteellisessäkin tekstissä) on ollut tapana, että ennen välimerkkiä oleva viite koskee vain sitä tietoa, jonka jälkeen se välittömästi tulee. Välimerkin jälkeen tuleva viite puolestaan kattaa kaiken edellisen. Tarkkaan ottaenhan kaiken Wikipedian tiedon pitäisi olla lähteistettyä, joten ei liene sellaista tilaisuutta, jossa viitteen sijoittaminen ennen välimerkkiä olisi ihanteellinen ratkaisu. Mutta niin tai näin, hyvä artikkeli. --Miihkali (K • M) 26. kesäkuuta 2021 kello 20.37 (EEST)
replies: text: Hei Miihkali . Kyseinen artikkeli itseasiassa ei ole sen suuremmin minun laajentamani, pari pientä juttua vain parantanut tähän mennessä. Mitä tulee Alimcan Idrisin nimen perässä olevaan linkkiin: alunperin nimi oli siis kirjoitettu väärin (Alincan), ja päätin sen korjata. Lisäsin siis lähteen hänen nimen peräänsä, jossa on oikea versio (Alimcan). Kyseinen nimi toki löytyy myös Tugan Tel -kirjasta, jossa muutkin henkilöt mainitaan, eli käytännössä turha lähde, näin jälkeenpäin katsottuna. Ja kiitos mielelläni paremmalla ajalla voin yrittää artikkelia kohentaa. Xäkim (keskustelu) 26. kesäkuuta 2021 kello 22.21 (EEST)
replies: text: : Mukava juttu! --Miihkali (K • M) 26. kesäkuuta 2021 kello 22.24 (EEST)
replies: text: :: Sain vähän paranneltua. Löysin mm. pariin viitteeseen selvyyttä ("Maanpaossa ollut entinen presidentti tapasi myös Viron johtoa..", kyseisen tekstin lähde olikin sama kuin osion lopussa, minun lisäämäni ja nyt poistettu Baibulatin viite sekotti pakkaa.) Artikkelin lopusta otin tekstin pois, jossa puhuttiin Idel-Ural termistä: sille en löytänyt lähdettä. "Aluekysymys oli mahdoton ratkaista", tähän en valitettavasti myöskään saanut selvennystä, kun lähteessä sitä ei tosiaan avata sen enempää - en tiedä pitäisikö poistaa lause ja muotoilla jotenkin uudelleen. Lisäsin samalla artikkelin loppuun tekstiä uudemmasta Idel-Ural liikkeestä. Xäkim (keskustelu) 27. kesäkuuta 2021 kello 16.34 (EEST)
replies: text: :::  Nykymuodossaan artikkeli on jo mielestäni lupaavan tasolla. Ainoastaan tuo yksi ongelmamallineella merkitty kohta kaipaisi vähän selvennystä. Tarkoitetaanko ”aluekysymyksen mahdottomuudella” siis sitä, että oli vaikea piirtää maantieteellisesti yhtenäistä aluetta, johon kuuluisivat Venäjän turkkilaiset kansat mutta ei muita. --Miihkali (K • M) 30. heinäkuuta 2021 kello 11.37 (EEST)
Keskustelu jäänyt roikkumaan. Vähän tarvisi siis selvennystä, mutta arkistoidaan nyt tässä vaiheessa. --PtG (keskustelu) 19. elokuuta 2021 kello 20.37 (EEST)
</div>
thread_title:  Laatuarviointi